கேள்வி: சுபான்சூ சுக்லா - இளமைப்பருவமும் கல்வியும் என்பது என்ன?
பதில்: சுபான்சூ சுக்லா இந்தியாவின் உத்தரப் பிரதேசம் மாநிலம் இலக்னோ சேர்ந்தவராவார். நகர மாண்டிசோரி பள்ளி, லக்னோ பள்ளிப் படிப்பை முடித்தார். 1998-ஆம் ஆண்டு கார்கில் போர் நடந்தபோது, ​​இந்தியப் பாதுகாப்புப் படைகள் சேர உத்வேகம் பெற்றார். தனது குடும்பத்தினருக்குத் தெரிவிக்காமலேயே, தேசியப் பாதுகாப்பு அகாதமி, கடற்படை அகாதமி தேர்வை எழுதி, தேர்ச்சி பெற்றார். இதன் பிறகு 2005-ஆம் ஆண்டு தேசியப் பாதுகாப்பு அகாதமியில் தேசியப் பாதுகாப்புக் கழகம் (இந்தியா) கணினி அறிவியலில் மூன்று ஆண்டு இளநிலை அறிவியல் படிப்பையும் முடித்தார். இதைத் தொடர்ந்து, பறக்கும் பிரிவிற்குத் தேர்ந்தெடுக்கப்பட்டு, வான்படையின் பறக்கும் பயிற்சிக்காக இந்திய வான்படை கல்விக்கழகம் சேர்ந்தார். 2006-ஆம் ஆண்டு சூன் மாதத்தில் வான்படை அகாதமியில் பட்டம் பெற்ற பிறகு, இவர் இந்திய வான்படையின் போராளிப் பிரிவில் பறக்கும் அதிகாரியாகப் பதவியில் நியமிக்கப்பட்டார்.
கேள்வி: சுபான்சூ சுக்லா - பயிற்சி பற்றி நீங்கள் என்ன அறிந்துள்ளீர்கள்?
பதில்: இந்திய மனித விண்வெளிப் பயணத் திட்டம் இந்திய விமானப்படையின் கீழ் உள்ள ஓர் அமைப்பான விண்வெளி மருத்துவ நிறுவனம் 2019 ஆம் ஆண்டில் விண்வெளி வீரர் தேர்வுச் செயல்பாட்டில் சுபான்சூ சுக்லாவைச் சேர்த்தனர். பின்னர் 2020 ஆம் ஆண்டில் இவர் இறுதி நான்கு பேரில் ஒருவராகப் பட்டியலிடப்பட்டார். யூரி ககாரின் விண்வெளி வீரர் பயிற்சி மையத்தில் தேர்ந்தெடுக்கப்பட்ட மற்ற மூன்று விண்வெளி வீரர்களுடன் அடிப்படை பயிற்சிக்காக சுபான்சூ சுக்லா உருசியா நாட்டிற்குச் சென்றார். அடிப்படைப் பயிற்சி 2021 ஆம் ஆண்டில் நிறைவடைந்தது. பின்னர் இவர் இந்தியா திரும்பினார். பெங்களூரில் உள்ள விண்வெளி வீரர் பயிற்சி நிலையத்தில் பயிற்சியில் கலந்து கொண்டார். இந்தக் காலகட்டத்தில், பெங்களுர் இந்திய அறிவியல் நிறுவனத்தில் விண்வெளிப் பொறியியலில் தொழில்நுட்ப முதுகலைப் பட்டத்தை முடித்தார். விண்வெளி வீரர் குழுவின் உறுப்பினராக இவரது பெயர் முதன்முதலில் 2024 ஆம் ஆண்டு பிப்ரவரி மாதம் 27 ஆம் தேதியன்று திருவனந்தபுரம் உள்ள இசுரோவின் விக்ரம் சாராபாய் விண்வெளி மையம், இந்தியாவின் முதல் மனித விண்வெளி பயணத்திற்கான விண்வெளி வீரர் குழு உறுப்பினர்களின் பெயர்களைப் பிரதமர் நரேந்திர மோதி அறிவித்தபோது அதிகாரப்பூர்வமாக பொதுவில் அறிவிக்கப்பட்டது.
கேள்வி: சுபான்சூ சுக்லா - ஆக்சிம்-4 திட்டம் என்பது என்ன?
பதில்: பன்னாட்டு விண்வெளி நிலையத்திற்கு செல்லவிருக்கும் ஆக்சிம்-4 திட்டத்தின் விமானியாக சுக்லா தேர்ந்தெடுக்கப்பட்டுள்ளார். அமெரிக்க உயிர்வேதியியல் ஆராய்ச்சியாளர் பெக்கி விட்சன் தலைமையில் திட்ட நிபுணர்களான போலந்து/ஐரோப்பிய விண்வெளி முகமை விண்வெளி வீரர் சுலாவோசு உசுனான்சுக்கி-விசுனீவ்சுக்கி மற்றும் அங்கேரி விண்வெளி வீரர் திபோர் கபு குழுவுடன் சுக்லா இணைகிறார். கூடுதலாக, 1-ஆவது வயோம்நாட்டு குழுவின் சக உறுப்பினரான பிரசாந்த் நாயர், காப்புக் குழு உறுப்பினராக நியமிக்கப்பட்டுள்ளார். நாசா, சுபேசுஎக்சு மற்றும் இசுரோவுடன் இணைந்து நடத்தப்படும் இந்தப் பணி, பன்னாட்டு விண்வெளிப் பயண ஒத்துழைப்பை மேம்படுத்துவதை நோக்கமாகக் கொண்டுள்ளது. வெற்றி பெற்றால், பன்னாட்டு விண்வெளி நிலையத்தைப் பார்வையிட்ட முதல் இந்திய விண்வெளி வீரர் என்ற பெருமையையும், விண்வெளி வீரர் ராகேஷ் சர்மா தொடர்ந்து சுற்றுப்பாதையில் உள்ள இரண்டாவது இந்தியர் என்ற பெருமையையும் சுக்லா பெறுவார். இந்தப் பயணத்தில் சுக்லாவிற்காகச் செலவிடப்படும் தொகை ஏறத்தாழ 500 கோடி ரூபாய் என்பதாகக் கூறப்படுகிறது.https://www.ndtv.com/india-news/axiom-4-shubhanshu-shukla-axiom-4-indian-astronaut-will-pilot-mission-to-international-space-station-axiom-space-6982303
கேள்வி: சுபான்சூ சுக்லா - தனிப்பட்ட வாழ்க்கை பற்றி தகவல் சொல்.
பதில்: பல் மருத்துவரான காம்னாவை சுபான்சூ சுக்லா திருமணம் செய்து கொண்டுள்ளார். இந்த இணையருக்கு நான்கு வயது மகன் உள்ளார். சுபான்சூவின் தந்தை சம்பு தயாள் சுக்லா ஓய்வு பெற்ற ஓர் அரசு அதிகாரியாவார். அதே நேரத்தில் இவரின் தாயார் ஆசா சுக்லா ஓர் இல்லத்தரசி. சுபான்சூ சுக்லா மூன்று உடன்பிறப்புகளில் இளையவர்; இவருடைய அக்கா நிதி, முதுகலை வணிக மேலாண்மை பட்டம் பெற்றுள்ளார். மேலும் இவருடைய மற்றொரு அக்கா சுசி, பள்ளி ஆசிரியராகப் பணிபுரிகிறார். ஓய்வு நேரத்தில், சுபான்சூ சுக்லா உடல் பயிற்சியில் ஈடுபடுவது, அறிவியல் மற்றும் விண்வெளி பற்றிய புத்தகங்களைப் படிப்பது போன்றவற்றை விரும்புவார். அண்மையில் ஓர் அறியவியலாமைக் கொள்கை அடையாளம் காணப்பட்டாலும், சாதகம் (சோதிடம்) ஆர்வத்தை வளர்த்துக் கொண்டுள்ளார்.